ปัจจัยความเสี่ยง OHTLTD

บริษัทฯ กำลังเผชิญกับความเสี่ยงต่างๆ รวมถึงผลกระทบย้อนกลับจากภาวะเศรษฐกิจที่ถดถอย
ซึ่งมีสาเหตุมาจากความไม่แน่นอนทางด้านการเมืองหรือเศรษฐกิจในประเทศไทย
ปัจจัยความเสี่ยงอื่นๆ
รวมทั้งความเป็นไปได้ในการโจมตีของผู้ก่อการร้ายต่อโรงแรมหรือในเมืองทั่วๆ ไป
ด้วยผลกระทบเหล่านี้ ทางบริษัทฯก็ยังคงมุ่งเน้นในการบำรุงรักษาโรงแรมให้รัดกุมยิ่งขึ้น
โดยเฉพาะอย่างยิ่ง ด้านอัคคีภัย ชีวิต และความปลอดภัย
โดยให้ความสำคัญสูงสุดในเรื่องเหล่านี้ควบคู่ไปกับการให้บริการด้วยมาตรฐานสูงสุดแก่ลูกค้า

นโยบายการบริหารความเสี่ยงทางการเงิน

  กลุ่มบริษัทต้องเผชิญกับความเสี่ยงทางการเงินที่สำคัญได้แก่ ความเสี่ยงจากอัตราดอกเบี้ย
  ความเสี่ยงจากอัตราแลกเปลี่ยน และความเสี่ยงจากสินเชื่อ
  กลุ่มบริษัทได้กู้ยืมเงินเพื่อใช้ในการดำเนินงาน
  ซึ่งต้องจ่ายอัตราดอกเบี้ยทั้งในอัตราแบบคงที่และแบบลอยตัว
  ความเสี่ยงจากสินเชื่อเกิดขึ้นเมื่อมีการใช้ตราสารอนุพันธ์ทางการเงิน หรือเกิดจากการขายเชื่อ
  กลุ่มบริษัทบริหารความเสี่ยงดังกล่าวดังนี้

  ความเสี่ยงจากอัตราดอกเบี้ย

  บริษัทได้ทำสัญญาแลกเปลี่ยนอัตราดอกเบี้ย (Interest Rate Swap Contracts)
  สำหรับเงินกู้ยืมในสกุลเงินบาท เพื่อป้องกันความเสี่ยงที่เกิดจากการผันผวนของอัตราดอกเบี้ย
  บริษัทไม่ได้มีการรับรู้สัญญาแลกเปลี่ยนอัตราดอกเบี้ยดังกล่าวในงบการเงิน ณ วันที่ที่ทำสัญญา
  นอกจากนี้บริษัทไม่ได้รับรู้การเปลี่ยนแปลงในมูลค่ายุติธรรมที่เกิดขึ้นในภายหลังของสัญญาแลกเปลี่ยนดังกล่าวในงบกำไรขาดทุน
  กำไรและขาดทุนจากการยกเลิกสัญญาหรือการชำระคืนเงินกู้ยืมก่อนกำหนดจะถูกบันทึกไว้ในงบกำไรขาดทุน

  การเปิดเผยข้อมูลเกี่ยวกับสัญญาแลกเปลี่ยนอัตราดอกเบี้ยที่เปิดสถานะไว้ ณ วันที่ 31 ธันวาคม
  พ.ศ. 2550 ซึ่งบริษัทเป็นคู่สัญญาได้แสดงไว้ในหมายเหตุประกอบงบการเงินข้อ 13

  มูลค่ายุติธรรมของสัญญาแลกเปลี่ยนอัตราดอกเบี้ยที่เปิดสถานะไว้ ณ วันที่ 31 ธันวาคม พ.ศ.
  2550 เป็นสัญญาแลกเปลี่ยนที่เป็นสินทรัพย์จำนวน 0.2 ล้านบาท (พ.ศ. 2549 : สินทรัพย์ 7.6
  ล้านบาท)

  มูลค่ายุติธรรมของสัญญาแลกเปลี่ยนอัตราดอกเบี้ยดังกล่าว
  คำนวณโดยใช้อัตราดอกเบี้ยที่กำหนดโดยธนาคารที่บริษัทเป็นคู่สัญญาเสมือนว่าได้ยกเลิกสัญญาเหล่านั้น
  ณ วันที่ในงบดุล

  ความเสี่ยงจากอัตราแลกเปลี่ยน

  กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศเนื่องจากกลุ่มบริษัทมีลูกหนี้และเจ้าหนี้บางส่วนเป็นสกุลเงินต่างประเทศ
  และบริษัทย่อยแห่งหนึ่งมีความเสี่ยงจากการที่มีเงินลงทุนในบริษัทร่วมในต่างประเทศซึ่งบริษัทย่อยมิได้ทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงไว้
  อย่างไรก็ตาม
  กลุ่มบริษัทเชื่อว่าในสถานการณ์ปัจจุบันความเสี่ยงด้านอัตราแลกเปลี่ยนจะไม่มีผลกระทบที่เป็นสาระสำคัญต่อผลการดำเนินงานของกลุ่มบริษัท
  จึงไม่ได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

  ณ วันที่ 31 ธันวาคม พ.ศ. 2550
  กลุ่มบริษัทมีสินทรัพย์และหนี้สินที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้
  หนี้สินส่วนใหญ่ถึงกำหนดชำระภายใน 1 ปี

+--------------------+--------------+-----------+---------------------+
|                    |              |           | อัตราแลกเปลี่ยน        |
+--------------------+--------------+-----------+---------------------+
|                    |              |           | ถัวเฉลี่ย ณ วันที่        |
+--------------------+--------------+-----------+---------------------+
|                    |              |           | 31 ธันวาคม พ.ศ. 2550 |
+--------------------+--------------+-----------+---------------------+
|                    | งบการเง      |           | บาทต่อหน่วยสกุล        |
|                    | ินรวมและงบการ |           |                     |
|                    | เงินเฉพาะบริษัท |           |                     |
+--------------------+--------------+-----------+---------------------+
|   สกุลเงิน (หน่วย :   | สินทรัพย์       | หนี้สิน      | เงินตราต่างประเทศ     |
|   ล้าน)             |              |           |                     |
+--------------------+--------------+-----------+---------------------+
|   ดอลลาร์สหรัฐอเมริกา | 0.61         | -         | 33.6955             |
+--------------------+--------------+-----------+---------------------+
|   ยูโร              | 0.16         | -         | 49.1872             |
+--------------------+--------------+-----------+---------------------+

  ความเสี่ยงด้านการให้สินเชื่อ

  กลุ่มบริษัทมีความเสี่ยงด้านการให้สินเชื่อที่เกี่ยวเนื่องกับลูกหนี้การค้าที่เกิดจากการให้บริการในการประกอบกิจการโรงแรม
  ซึ่งส่วนใหญ่เป็นการให้บริการแก่บริษัทตัวแทนการท่องเที่ยว บริษัทบัตรเครดิต
  และบริษัทที่มีฐานะการเงินมั่นคง
  กลุ่มบริษัทไม่เคยประสบปัญหาในการเรียกเก็บหนี้อย่างเป็นสาระสำคัญ
  และฝ่ายบริหารของกลุ่มบริษัทเชื่อว่ามูลค่าสูงสุดของความเสี่ยงคือ
  มูลค่าตามบัญชีของลูกหนี้การค้าหักด้วยค่าเผื่อหนี้สงสัยจะสูญตามที่แสดงไว้ในงบดุลรวม

  นอกจากนี้กลุ่มบริษัทมีความเสี่ยงด้านการให้สินเชื่อแก่กิจการอื่น
  ตามที่ได้กล่าวไว้ในหมายเหตุประกอบงบการเงินข้อ 24
  เงินให้กู้ยืมดังกล่าวเป็นเงินให้กู้ยืมที่ค้ำประกันโดยที่ดิน และอาคารของกิจการอื่นดังกล่าว
  โดยมีการคิดดอกเบี้ยใกล้เคียงกับราคาตลาด
  และกลุ่มบริษัทไม่เคยประสบปัญหาในการเรียกเก็บดอกเบี้ยดังกล่าว
  ดังนั้นฝ่ายบริหารของกลุ่มบริษัท
  ไม่คาดว่าจะได้รับความเสียหายอย่างเป็นสาระสำคัญจากการเก็บหนี้จากกิจการอื่นดังกล่าว